8. โครงสร้างเงินทุน

8.1 หลักทรัพย์ของบริษัท

ทุนจดทะเบียนและทุนที่ออกและเรียกชำระแล้ว ณ วันที่ 31 ธันวาคม 2543

  ทุนจดทะเบียน : 5,500 ล้านบาท ประกอบด้วย หุ้นสามัญจำนวน 550,000,000 หุ้น
  มูลค่าที่ตราไว้หุ้นละ 10 บาท

ทุนที่ออกและชำระแล้ว : 4,375 ล้านบาท ประกอบด้วย หุ้นสามัญจำนวน 437,500,000 หุ้น มูลค่าที่ตราไว้หุ้นละ 10 บาท

8.2 หลักทรัพย์อื่น

1). หุ้นกู้ บริษัท ชินแซทเทลไลท์ จำกัด (มหาชน) ครั้งที่ 1/2542 ชนิดทยอยคืนเงินต้น
ครบกำหนดไถ่ถอนปี 2545 รายละเอียดดังนี้

  ประเภทของหุ้นกู้ : หุ้นกู้ระบุชื่อผู้ถือ ประเภทไม่ด้อยสิทธิ ไม่มีหลักประกัน และไม่มีผู้แทนผู้ถือหุ้นกู้

  จำนวนหุ้นกู้ที่เสนอขาย : 3 ล้านหน่วย

  มูลค่ารวมของหุ้นกู้ที่เสนอขาย : 3 พันล้านบาท

  มูลค่าที่ตราไว้หน่วยละ : หนึ่งพันบาท

  ราคาที่เสนอขายหน่วยละ : หนึ่งพันบาท

  อัตราดอกเบี้ย : ร้อยละ 8 ต่อปี

  วันที่ออกหุ้นกู้ : 15 พฤศจิกายน 2542

  วันครบกำหนดไถ่ถอน : 15 พฤศจิกายน 2545

  วิธีการ เวลา และสถานที่ในการชำระหนี้

  กำหนดการชำระดอกเบี้ย : บริษัทฯ จะชำระดอกเบี้ยปีละ 2 ครั้ง ทุกวันที่ 15 พฤษภาคม และ
  15 พฤศจิกายนของทุกปี ตลอดอายุหุ้นกู้
  โดยหากวันครบกำหนดชำระดอกเบี้ยไม่ตรงกับวันทำการของธนาคารพาณิชย์จะเลื่อนวันชำระดอกเบี้ยเป็นวันทำ
  การถัดไป

  กำหนดการชำระเงินต้น : บริษัทฯ จะทยอยชำระเงินต้นเมื่อหุ้นกู้มีอายุครบ 18 เดือน
  โดยจะชำระคืนเงินต้นเป็นเวลา 4 งวดๆ ละเท่าๆกัน คือ 25% ของหุ้นกู้ที่เสนอขาย
  ในวันที่ดังต่อไปนี้

  15 พฤษภาคม 2544

  15 พฤศจิกายน 2544

 15 พฤษภาคม 2545

  15 พฤศจิกายน 2545

  วิธีการชำระดอกเบี้ยและเงินต้น : นายทะเบียนหุ้นกู้ปิดสมุดทะเบียนผู้ถือหุ้นเพื่อพักการโอน

  กรรมสิทธิ์ในการรับชำระดอกเบี้ยและเงินต้นหรือการไถ่ถอนหุ้นกู้เป็นระยะเวลา 14
  วันก่อนวันชำระดอกเบี้ย
  และเงินต้นหรือวันไถ่ถอนหุ้นแล้วแต่กรณีหากวันปิดสมุดทะเบียนวันแรกตรงกับวันหยุดทำการของธนาคารพาณิชย์
  ให้เลื่อนวันปิดสมุดทะเบียนดังกล่าวไปเป็นวันทำการถัดไปในการชำระดอกเบี้ยหุ้นกู้แต่ละงวด

  การชำระเงินต้นเมื่อครบกำหนด : เมื่อครบกำหนดไถ่ถอนแต่ละงวดบริษัทฯ
  จะชำระเป็นเช็คขีดคร่อมเฉพาะสั่งจ่ายในนามของผู้ถือหุ้นแต่ละรายและจัดส่งเช็คดังกล่าวทางไปรษณีย์ลงทะเบียนหรือโอนเงินเข้าบัญชีไปยังผู้ถือหุ้นตามรายละเอียดที่ปรากฏในสมุดทะเบียนผู้ถือหุ้นกู้
  และหรือวิธีการชำระดอกเบี้ย และเงินต้นตามสองกรณีดังกล่าวข้างต้น
  ให้เป็นตามที่นายทะเบียนและตัวแทนจ่ายเงินกำหนดแต่การแก้ไขในเรื่องดังกล่าวจะไม่ทำให้สิทธิของผู้ถือหุ้นกู้
  ลดลง

  การไถ่ถอนหุ้นกู้ : เมื่อครบกำหนดไถ่ถอน ผู้ถือหุ้นกู้จะต้องเวนคืนใบหุ้นกู้ให้
  แก่นายทะเบียนและตัวแทนจ่ายเงินในวันครบกำหนดไถ่ถอน
  และบริษัทจะจ่ายเงินต้นคงเหลือรวมกับดอกเบี้ยงวดสุดท้ายให้แก่ผู้ถือหุ้นกู้เป็นเช็คขีดคร่อมเฉพาะสั่งจ่ายในนามผู้ถือหุ้นกู้แต่ละรายดังกล่าว
  โดยจะจัดส่งเช็คดังกล่าวทางไปรษณีย์ลงทะเบียนหรือโอนเงินเข้าบัญชีไปยังผู้ถือหุ้นกู้ตามรายละเอียดที่ปรากฏในสมุดทะเบียนผู้ถือหุ้นกู้

  ข้อจำกัดในการโอน :
  เนื่องจากบริษัทได้รับอนุญาตให้เสนอขายหุ้นกู้ที่ออกใหม่แก่ผู้ลงทุนประเภทสถาบันหรือที่มีลักษณะเฉพาะตาม
  ประกาศคณะกรรมการกำกับหลักทรัพย์และตลาดหลักทรัพย์ว่าด้วยหลักเกณฑ์เงื่อนไข
  และวิธีการในการขออนุญาตให้เสนอขายหุ้นกู้ที่ออกใหม่ ดังนั้น บริษัทฯ
  จึงขอสงวนสิทธิที่จะไม่รับจดทะเบียนการโอนหุ้นไม่ว่าทอดใดๆ
  อื่นที่มิใช่ผู้ลงทุนที่มีลักษณะหรือจัดอยู่ในประเภทที่กำหนดประกาศที่ กจ.13/2533 ข้อ 9 (2)

  การไถ่ถอนหุ้นกู้ : เมื่อครบกำหนดไถ่ถอน
  ผู้ถือหุ้นกู้จะต้องเวนคืนใบหุ้นกู้ให้แก่นายทะเบียนและตัวแทนจ่ายเงินในวันครบกำหนดไถ่ถอน
  และบริษัทฯ
  จะจ่ายเงินต้นคงเหลือรวมกับดอกเบี้ยงวดสุดท้ายให้แก่ผู้ถือหุ้นกู้เป็นเช็คขีดคร่อมเฉพาะสั่งจ่ายในนามผู้ถือหุ้นกู้แต่ละรายดังกล่าว
  โดยจะจัดส่งเช็คดังกล่าวทางไปรษณีย์ลงทะเบียนหรือโอนเงินเข้าบัญชีไปยังผู้ถือหุ้นกู้ตามรายละเอียดที่ปรากฏในสมุดทะเบียนผู้ถือหุ้นกู้

หลักประกันหุ้นกู้ : ไม่มี

ผู้แทนผู้ถือหุ้นกู้ : ธนาคารไทยพาณิชย์ จำกัด (มหาชน)

ตลาดรองของหุ้นกู้ : บริษัทฯ
มีวัตถุประสงค์ที่จะนำหุ้นกู้ที่เสนอขายต่อประชาชนทั่วไปในครั้งนี้เข้าซื้อขายในตราสารหนี้ไทย (Thai
Bond dealing Center) อย่างไรก็ตามในกรณีที่บริษัทฯ ไม่สามารถบรรลุวัตถุประสงค์ดังกล่าวได้
ธนาคารดอยซ์แบงก์ เอจี และบริษัทเงินทุนหลักทรัพย์ ซิตี้คอร์ป (ประเทศไทย) จำกัด
ในฐานะผู้จัดการการจำหน่ายในครั้งนี้จะเป็นคนกลางให้ผู้ถือหุ้นกู้มาเสนอขายหุ้นกู้ต่อผู้สนใจลงทุนในราคาซื้อขายที่พอใจทั้งสองฝ่าย

2) ใบสำคัญแสดงสิทธิ

ตามที่ประชุมวิสามัญผู้ถือหุ้นครั้งที่ 1/2544 เมื่อวันที่ 19 ธันวาคม 2544
มีมติอนุมัติโครงการออกและเสนอขายใบสำคัญแสดงสิทธิที่จะซื้อหุ้นสามัญของบริษัทฯ ให้แก่กรรมการ
พนักงาน และที่ปรึกษาของบริษัทฯ โดยมีวัตถุประสงค์เพื่อเป็นแรงจูงใจ
และเป็นบำเหน็จตอบแทนการปฏิบัติงานของกรรมการ พนักงาน และที่ปรึกษาของบริษัท
อันจะก่อให้เกิดประโยชน์สูงสุดแก่บริษัทในระยะยาว โดยโครงการนี้มีลักษณะต่อเนื่อง กล่าวคือ
บริษัทจะออกและเสนอขายใบสำคัญแสดงสิทธิที่จะ ซื้อหุ้นทุกๆ ปี มีระยะเวลาต่อเนื่องกัน 5 ปี
โดยมีจำนวนรวมทั้งสิ้นตลอดโครงการ 5 ปีประมาณ 21,870,000 หน่วย
และจำนวนหุ้นสามัญที่ต้องจัดสรรเพื่อรองรับการใช้สิทธิตามใบสำคัญแสดงสิทธิมีจำนวนประมาณ
21,870,000 หุ้น (มูลค่าที่ตราไว้หุ้นละ 10 บาท) หรือคิดเป็นประมาณ ร้อยละ 5
ของทุนที่ชำระแล้วทั้งหมด โดยบริษัทฯ
จะต้องขออนุมัติจัดสรรการออกและเสนอขายใบสำคัญแสดงสิทธิต่อที่ประชุมผู้ถือหุ้นเป็นรายปี
โดยในปีแรกนี้ที่ประชุมผู้ถือหุ้นมีมติอนุมัติการออกและเสนอขายใบสำคัญแสดงสิทธิที่จะซื้อหุ้นสามัญของบริษัทฯ
ให้แก่ กรรมการ พนักงาน และที่ปรึกษาของบริษัทฯ จำนวน 8 ล้านหน่วย
และอนุมัติการจัดสรรหุ้นสามัญเพื่อรองรับการใช้สิทธิตามใบสำคัญแสดงสิทธิจำนวน 8 ล้านหุ้น
มูลค่าที่ตราไว้ 10 บาท จากจำนวนหุ้นสามัญที่ยังมิได้นำมาจัดสรรทั้งสิ้น 112.5 ล้านหุ้น
มูลค่าที่ตราไว้หุ้นละ 10 บาท ซึ่งจะทำให้บริษัทฯ มีหุ้นสามัญที่ยังมิได้จัดสรรคงเหลือ จำนวน 104.5
ล้านหุ้น มูลค่าที่ตราไว้หุ้นละ 10 บาท

ทั้งนี้ มอบหมายให้คณะกรรมการบริหาร หรือบุคคลที่คณะกรรมการบริษัทมอบหมาย
มีอำนาจพิจารณากำหนดรายละเอียดและเงื่อนไขอื่นๆ ที่เกี่ยวข้อง รวมทั้งดำเนินการต่างๆ
อันจำเป็นและสมควรอันเกี่ยวเนื่องกับหุ้นสามัญที่จัดสรรไว้เพื่อรองรับการใช้สิทธิ
ดังกล่าว
ตลอดจนการนำหุ้นสามัญที่จัดสรรไว้เพื่อรองรับการใช้สิทธิดังกล่าวเข้าจดทะเบียนเป็นหลักทรัพย์จดทะเบียนในตลาดหลักทรัพย์แห่งประเทศไทยด้วย

8.3 ผู้ถือหุ้น

ณ วันที่ 29 พฤศจิกายน 2544 รายชื่อผู้ถือหุ้นรายใหญ่ 10 รายแรกของบริษัทฯ มีดังนี้ 

+------------------------------------------+-----------+---------------+
| กลุ่มผู้ถือหุ้น                                 | จำ        | สัดส่วนการถือหุ้น  |
|                                          | นวนหุ้น(หุ้น) | ( % )         |
+------------------------------------------+-----------+---------------+
| 1.  บริษัท ชิน คอร์ปอเรชั่น จำกัด (มหาชน)       | 22        | 51.53         |
|                                          | 5,435,467 |               |
+------------------------------------------+-----------+---------------+
| 2.  Deutsche Bank AG, Singapore          | 1         | 4.37          |
|                                          | 9,099,975 |               |
+------------------------------------------+-----------+---------------+
| 3.  HSBC (Singapore) Nominees Pte Ltd.   | 1         | 3.84          |
|                                          | 6,816,925 |               |
+------------------------------------------+-----------+---------------+
| 4.  Boston Safe Deposit and trust        | 1         | 2.33          |
|     Company                              | 0,183,025 |               |
+------------------------------------------+-----------+---------------+
| 5.  Nortrust Nominees Ltd.               | 5,380,600 | 1.23          |
+------------------------------------------+-----------+---------------+
| 6.  Thailand Securities Depositary       | 4,160,384 | 0.95          |
|     Company Limited for Depositors       |           |               |
+------------------------------------------+-----------+---------------+
| 7.  N.C.B. Trust Limited-Pensioenfonds   | 4,027,500 | 0.92          |
|     PGGM (EMM)                           |           |               |
+------------------------------------------+-----------+---------------+
| 8.  State Street Bank and Trust Company  | 4,000,099 | 0.91          |
+------------------------------------------+-----------+---------------+
| 9.  Chase Manhattan (Singapore) Nominees | 3,670,900 | 0.84          |
|     Pte Limited 25                       |           |               |
+------------------------------------------+-----------+---------------+
| 10. BBL For MFC the Thai Prime Fund      | 3,483,125 | 0.80          |
+------------------------------------------+-----------+---------------+
| รวม                                      | 29        | 67.72         |
|                                          | 6,258,000 |               |
+------------------------------------------+-----------+---------------+

ที่มา : รายงานชื่อผู้ถือหุ้นรายใหญ่ ณ วันที่ 29 พฤศจิกายน 2544 ซึ่งจัดทำโดย บริษัท
ศูนย์รับฝากหลักทรัพย์ (ประเทศไทย) จำกัด

หมายเหตุ : ณ วันปิดสมุดทะเบียนที่ 29 พฤศจิกายน 2544
ได้ปรากฏชื่อผู้ถือหลักทรัพย์เป็นสัญชาติต่างด้าวในบัญชีฝากหลักทรัพย์สำหรับผู้ถือหลักทรัพย์สัญชาติไทยจำนวน
2,119,070 หุ้น
และชื่อผู้ถือหลักทรัพย์เป็นสัญชาติไทยในบัญชีฝากหลักทรัพย์สำหรับผู้ถือหลักทรัพย์สัญชาติต่างด้าว
จำนวน 4,160,384 หุ้น ซึ่งไม่ได้เป็นไปตามระเบียบวิธีปฏิบัติของศูนย์รับฝากหลักทรัพย์
จึงปรากฏเป็นชื่อบริษัท ศูนย์รับฝากหลักทรัพย์ (ประเทศไทย) จำกัด เพื่อผู้ฝาก และ Thailand
Securities Depositary Co.,Ltd. for Depositors ตามลำดับ เป็นผู้ถือหุ้นแทน

8.4 นโยบายการจ่ายเงินปันผล

  บริษัทฯ และบริษัทย่อย มีนโยบายที่จะจ่ายเงินปันผลไม่ต่ำกว่าร้อยละ 40 แต่ไม่เกินร้อยละ 60
  ของกำไรสุทธิหลังหักภาษีหากไม่มีเหตุจำเป็นอื่นใด
  และการจ่ายเงินปันผลนั้นไม่มีผลกระทบต่อการดำเนินงานปกติของบริษัทฯและบริษัทย่อยอย่างมีนัยสำคัญ